projecte-aina/catalan_government_crawling huggingface dataset:
El clima mundial ha evolucionat sempre de manera natural, però proves convincents obtingudes arreu del món revelen que en l? actualitat hi ha en marxa un nou tipus de canvi climàtic, que posa en perill la composició, la capacitat de recuperació i la productivitat dels ecosistemes naturals i el desenvolupament econòmic i social, la salut i benestar de la humanitat.
Aquest apartat és un capítol introductori al canvi climàtic, quins són els gasos amb efecte d? hivernacle i les causes que el provoquen, els seus efectes i vulnerabilitat a Europa i àrea mediterrània així com les preguntes més freqüents que es plantegen.
Oficina Catalana del Canvi Climàtic és desenvolupar les polítiques de lluita contra el canvi climàtic a Catalunya per mitigar-ne els efectes i buscar les fórmules d? adaptació més adequades.
Així mateix, el seu paper és contribuir al compliment dels objectius del Protocol de Kyoto de l?
El canvi climàtic és un problema ambiental que hem d? afrontar entre tots.
Per frenar-lo, són necessàries grans accions polítiques (com pot ser el Protocol de Kyoto), però també petites contribucions a nivell individual.
En aquest apartat us facilitem pautes de comportament i consells que podem fer cada un de nosaltres perquè, de manera decisiva, puguem reduir les emissions de gasos amb efecte d? hivernacle.
En aquest apartat trobareu les ponències realitzades en les diferents jornades sobre el Comerç de drets d'emissió:
Iñaki Gili, responsable de l'Àrea de Mitigació de l'Oficina Catalana del Canvi Climàtic, Departament de Territori i Sostenibilitat.
Víctor Martínez, tècnic de l'Àrea de Mitigació de l'Oficina Catalana del Canvi Climàtic, Departament de Territori i Sostenibilitat.
Mariano Marzo, Catedràtic de recursos energètics de la universitat de Barcelona
Departament de Territori i Sostenibilitat.
Àngel Cercós, President de Ciment Català
Marta Margarit, Secretària General de l'Associació Espanyola del Gas (SEDIGAS)
Antoni Malet, Secretari General de l'Associació Nacional d'Electroquímica (ANE)
L'Estratègia Catalana d'Adaptació al Canvi Climàtic determina, en el seu apartat 6.1.1, que amb una periodicitat màxima de tres anys l'Oficina Catalana del Canvi Climàtic reportarà a la Comissió Interdepartamental de Canvi Climàtic un informe del seguiment i avaluació de l'Estratègia.
L'objectiu doncs, del document tècnic Seguiment i avaluació de l'Estratègia Catalana d'Adaptació al Canvi Climàtic (Febrer 2017) és informar a la Comissió Interdepartamental de l'estat de l'adaptació als impactes del canvi climàtic a Catalunya o, el que és el mateix, el grau d'implementació de l'ESCACC.
D'acord amb aquest objectiu, el document s'estructura en quatre capítols: l'actualització del coneixement sobre els impactes del canvi climàtic a Catalunya des de finals del 2012 ençà, el seguiment de les 182 mesures d'adaptació contingudes a l'ESCACC, l'avaluació de les mesures i, finalment, les conclusions.
Així mateix, la documentació tècnica s'acompanya amb un conjunt d'infografies sobre els impactes del canvi climàtic en els sectors socieconòmics i els sistemes naturals i també, sobre el seguiment i avaluació de les mesures de l'ESCACC per cada sector i sistema.
Per tal de disminuir la vulnerabilitat de Catalunya envers els efectes del canvi climàtic, l'Estratègia Catalana d'Adaptació al Canvi Climàtic 2013-2020 proposa un conjunt de mesures a desenvolupar per cadascun dels sectors i sistemes definits.
En total, l'Estratègia preveu 29 mesures genèriques transversals per a l'adaptació al canvi climàtic i 148 mesures específiques sectorials pels sectors socioeconòmics i sistemes naturals.
Algunes d'aquestes mesures ja són vigents o es troben en tràmit a data d'avui; la resta hauran de ser implementades des dels diversos departaments competents de la Generalitat de Catalunya i des de les administracions locals i/o estatals, en els terminis establerts.
En aquest apartat trobareu un conjunt d'infografies que mostren el seguiment i avaluació de les mesures, desglossades per sectors, fruit del primer informe de seguiment i avaluació del compliment de les mesures realitzat per l'Oficina Catalana del Canvi Climàtic l'any 2016.
El Programa d'acords voluntaris per a la reducció d'emissions de gasos amb efecte d'hivernacle (GEH) és una iniciativa posada en marxa a l'any 2010 per la Generalitat de Catalunya que dona eines, suport i reconeixement a les organitzacions que tingui instal·lacions i/o operacions a Catalunya i que voluntàriament volen reduir les seves emissions de GEH.
Adherir-se a aquest Programa voluntari comporta complir amb dos requisits anualment:
A continuació trobareu un recull d'infografies que resumeixen les principals dades del Programa d'acords voluntaris, fruit de l'anàlisi de la informació sobre emissions i mesures de reducció comunicades per les organitzacions adherides al Programa.
L'objectiu estratègic de l'Estratègia és que Catalunya esdevingui un territori menys vulnerable als impactes del canvi climàtic; per aconseguir-ho, caldrà generar i transferir tot el coneixement necessari sobre aquest fenomen i augmentar la capacitat adaptativa de sectors i sistemes.
Els efectes del canvi climàtic es manifesten en diferents sistemes naturals o físics (costes, deltes, mars, aigua dolça, boscos, serralades, geleres) i en diversos sectors socioeconòmics (agricultura, turisme, energia, gestió forestal, protecció civil, gestió de l'aigua, salut, pesca).
Les estratègies per a afrontar els impactes del canvi climàtic en sistemes i sectors passen per la diagnosi dels impactes, la mitigació de les seves causes i l'adaptació a les condicions futures.
El procés d'elaboració de l'Estratègia, durant l'any 2012, va comptar amb un procés participatiu ciutadà que va integrar diversos agents implicats i va establir mecanismes de participació i coordinació amb la voluntat d'informar i debatre amb la ciutadania les polítiques públiques i mesures d'adaptació al canvi climàtic.
Durant l'any 2016, es realitza el primer seguiment i avaluació de l'estat d'implantació de les mesures que serà elevat a la Comissió Interdepartamental de Canvi Climàtic.
El Govern de la Generalitat ha volgut unir-se a les institucions polítiques d'arreu del món que han declarat formalment una emergència climàtica i ambiental per assolir els objectius en matèria de mitigació establerts a la Llei del canvi climàtic, aprovada l'estiu de 2017.
Segons el text aprovat, el Govern veu amb preocupació els impactes que el canvi climàtic té i tindrà a Catalunya i arreu del planeta i entén que és necessari prendre una major consciència del perill que representa, tal com la comunitat científica està alertant de forma continuada.
De fet, a banda dels efectes evidents sobre els ecosistemes, els efectes previsibles del canvi climàtic poden perjudicar notòriament la nostra economia productiva, des de l'afectació negativa en el funcionament i el manteniment de moltes infraestructures a importants alteracions dels entorns en què es desenvolupen activitats com el turisme, la producció agropecuària o tota la indústria amb demandes intensives d'aigua o d'energia.
Igualment, no s'han de negligir els seus impactes sobre la salut.
En aquest apartat, podreu trobar una infografia que presenta els compromisos que el Govern ha adoptat amb la declaració d'emergència climàtica.
A l'agost del 2017 es va publicar la Llei 16/2017, de l'1 d'agost, del canvi climàtic que té com a finalitats reduir les emissions de gasos amb efecte d'hivernacle i afavorir la transició cap a una economia neutra en emissions de GEH.
La llei adopta les bases derivades de la legislació comunitària europea i configura els elements essencials per a la regulació d'aquest instrument al nostre país.
Bàsicament persegueix 5 finalitats:
A continuació podeu trobar una infografia que resumeix els principals aspectes de la llei de canvi climàtic (estat actual de la infografia projecte de llei).
L'Inventari d'emissions de gasos amb efecte d'hivernacle de Catalunya es basa en el desglossament per comunitats autònomes de l'Inventari nacional d'emissions de GEH que anualment elabora el Ministeri per a la Transició Ecològica.
A continuació trobareu un recull de les infografies més actuals referents a les emissions de gasos amb efecte d'hivernacle a Catalunya.
Els canvis observats en les principals variables climàtiques condicionen l'habitabilitat de les espècies i els ecosistemes.
Els efectes d'aquestes pertorbacions es manifesten en diferents sistemes naturals o físics, sobre els sectors socioeconòmics i sobre els territoris i població més vulnerables.
L'Estratègia Catalana d'Adaptació al Canvi Climàtic (ESCACC) 2013-2020 identificava 11 sectors i sistemes susceptibles de patir els impactes del canvi climàtic a Catalunya, d'acord amb les previsions fetes per les Nacions Unides (UNFCCC) i per l'Agència Europea del Medi Ambient (EEA).
En el marc dels treballs de revisió de l'ESCACC 2021-2030, l'Oficina ha actualitzat les infografies que mostren els principals impactes que el canvi climàtic provocarà a cada sector econòmic i sistema natural.
El Servei Meteorològic de Catalunya, adscrit al Departament de Territori i Sostenibilitat, elabora periòdicament els butlletins climàtics on es recullen les dades de les principals variables climàtiques a Catalunya durant un període temporal determinat.
Entre les tasques del Servei Meteorològic de Catalunya destaca l'estudi i anàlisi del canvi climàtic a Catalunya i la participació i col·laboració en les recerques sobre aquesta matèria que porten a terme diversos grups a Catalunya.
També assessora i assisteix els diferents organismes públics en els aspectes relacionats amb l'estudi del clima i del canvi climàtic, en coordinació amb els organismes competents en aquesta matèria.
El CADS, l'Institut d'Estudis Catalans, l'Oficina Catalana del Canvi Climàtic i el Servei Meteorològic de Catalunya, en col·laboració amb el Grup d'Experts en Canvi Climàtic de Catalunya (GECCC), han publicat la tercera edició de l'Informe sobre el canvi climàtic a Catalunya.
Els anys 2005 i 2010 es van publicar el Primer i Segon Informe sobre el canvi climàtic a Catalunya elaborats pel Grup d'Experts en Canvi Climàtic de Catalunya i promoguts pel Consell Assessor per al Desenvolupament Sostenible (CADS).
El Tercer informe sobre el canvi climàtic a Catalunya (TICCC) analitza l'estat del clima i la seva evolució recent i futura a Catalunya, tant des del punt de vista de les seves bases científiques com en relació als diversos subsistemes naturals i sectors socioeconòmics.
Es tracta d'un informe independent des del punt de vista científic, d'abast català (amb les necessàries referències a context global i europeu), i que té una voluntat de màxima cobertura temàtica i de servei als diversos actors del país.
El TICCC compta amb la participació de més de 140 autors i 40 revisors, tots ells científics i experts tècnics rellevants en la matèria procedents dels principals centres de recerca i universitats del nostre país.
La pràctica totalitat del delta de l'Ebre es pot preservar en els propers 100 anys aplicant mesures adequades d'adaptació al canvi climàtic
Aquest estudi, realitzat per l'empresa Taller d'Enginyeria Ambiental, SL, per encàrrec del Departament de Medi Ambient i Habitatge, se centra en la zona del delta de l'Ebre, considerada una de les àrees més vulnerables del nostre país als efectes de l'escalfament global.
L'objectiu del treball és establir la metodologia que es podrà usar posteriorment en altres zones vulnerables, i proposar les possibles mesures d'adaptació i prevenció al canvi climàtic per al cas particular del delta.
L'estudi fa una caracterització del territori, considera la vulnerabilitat del delta al canvi climàtic pel que fa al medi físic, natural i hum, analitza el risc, i proposa les mesures d'adaptació i prevenció al canvi climàtic.
Ho fa treballant amb el pronòstic de retrocés de la línia de costa exterior, d'inundació de terrenys adjacents a la costa de les badies del Fangar i els Alfacs i d'augment de la presència i permanència de la falca salina, pren en consideració tres escenaris diferents: a horitzó temporal 2050, amb un ascens del nivell mitjà del mar de 15 centímetres, a horitzó temporal 2100, amb un augment del nivell del mar de 40 centímetres, i a horitzó 2100, l'escenari pessimista, amb un augment d'1 metre.
El Departament de Medi Ambient i Habitatge inicia amb aquest document una sèrie d'estudis de base per a l'elaboració de l'estratègia de prevenció i d'adaptació al canvi climàtic a Catalunya, després que el Govern de la Generalitat aprovés l'octubre passat el Pla marc de mitigació del canvi climàtic 2008-2012, un pla d'àmbit local que contribueix a la mitigació de l'escalfament a escala global.
Cal tenir present que la mitigació i l'adaptació són dues cares de la mateixa moneda.
Això significa que, tant a escala local com global, com més es mitigui el canvi climàtic, a través dels possibles acords de Copenhaguen, menys afectació es produirà en els escenaris previstos en el delta de l'Ebre.
L'adaptació al canvi climàtic té com a objectiu reduir el risc i els danys per impactes actuals i futurs, d'una manera rendible o explotant els beneficis potencials.
L'opció de no actuar sempre hi és, però si no es comença a actuar ara els costos socials, ambientals i econòmics de l'adaptació seran molt elevats.
És per això que gran part del món planteja l'adaptació al canvi climàtic com un dels eixos bàsics d'actuació des d'ara i per a les properes dècades.
Són molts els estudis que posen de manifest la vulnerabilitat del territori i els ecosistemes catalans davant l'arribada del canvi climàtic, i que expressen la necessitat d'adoptar estratègies que facin front a tots els reptes als quals s'haurà d'enfrontar la societat.
En aquest apartat trobareu les publicacions i estudis tècnics referits als impactes del canvi climàtic sobre els sectors socioeconòmics i sistemes naturals, així com a les mesures d'adaptació.
Conclusions del Taller realitzat els dies 15 i 16 de Març del 2017 al Museu del Suro de Palafrugell (Baix Empordà)
La mitigació del canvi climàtic es basa en l'aplicació de mesures de reducció d'emissions de gasos amb efecte d'hivernacle (GEH), per tal de poder assolir una reducció de les emissions que eviti o limiti els impactes.
Per a la reducció d'emissions de GEH es poden aplicar molts tipus de mesures, unes que van adreçades a la reducció directa d'emissions i d'altres que col·laboren i promouen aquesta reducció.
En aquest sentit en aquest apartat, podeu consultar diferents documents que aborden i orienten sobre diferents mesures que promouen la reducció d'emissions.
En aquest apartat hi trobareu un recull dels informes de progrés que anualment elabora l'Oficina Catalana de Canvi Climàtic.
Els documents presenten la situació actual de Catalunya en matèria d'emissions de gasos amb efecte d'hivernacle, així com el grau d'assoliment dels objectius de reducció d'emissions de GEH.
L'anàlisi presentada en aquest informe es basa en la informació de l'Inventari Nacional d'Emissions de gasos amb efecte d'hivernacle, del Ministeri per a la Transició Ecològica, i en les dades de l'Oficina Catalana del Canvi Climàtic sobre el règim de comerç de drets d'emissió.
Les disposicions addicionals segona i tercera de la Llei 16/2017, d'1 d'agost, de canvi climàtic indiquen que el Pla de l'energia i canvi climàtic de Catalunya 2012-2020 i l'Estratègia catalana d'adaptació al canvi climàtic 2013-2020 són els elements essencials de la planificació de les polítiques de mitigació en l'àmbit energètic i d'adaptació al canvi climàtic.
En aquest apartat, doncs, podreu consultar els diferents documents de planificació estratègics vigents sobre mitigació i adaptació aprovats pel Govern de la Generalitat de Catalunya.
Les memòries de l'Oficina Catalana del Canvi Climàtic, publicades anualment, estan adscrites en el si de les actuacions de la Direcció General de Polítiques Ambientals i de la Secretaria de Medi Ambient i Sostenibilitat i volen ser una eina de comunicació i difusió de les activitats, plans, programes i estratègies adoptades més destacades.
En aquest apartat, hi trobareu les darreres memòries publicades.
Podeu accedir a les memòries anteriors a través del Centre de documentació.
A continuació trobareu l'informe que analitza les principal dades del Programa d'acords voluntaris per a la reducció d'emissions de gasos amb efecte d'hivernacle (GEH) comunicades per les organitzacions adherides durant l'any 2017.
El Programa d'acords voluntaris és una inciativa per a que les organitzacions de Catalunya disposin d'eines i suport per tal de poder reduir les seves emissions de gasos amb efecte d'hivernacle (GEH).
Els requeriments per a participar en aquesta iniciativa voluntaria són:
Anualment les organitzacions adherides comuniquen a l'OCCC les dades de l'inventari i de les mesures de reducció.
Fruit de la última comunicació de dades feta durant l'any 2017, on es reportaven els inventaris de l'any 2016 i les mesures fetes durant el 2016 i part del 2017, s'ha fet una anàlisi de les dades.
El resultat d'aquesta anàlisi s'ha plasmat en un informe i també en una infografia resum on entre d'altres aporta informació del tipus d'organitzacions adherides, de quantes mesures han posat en marxa les organitzacions, de quina tipologia i com han variat les emissions globals de l'últim inventari comunicat per les organitzacions adherides (2016) respecte a l'anterior (2015).
En els següents enllaços podeu trobar l'informe i la infografia resum.
Les 121 instal·lacions catalanes subjectes al règim europeu del comerç de drets d'emissió, responsables d'aproximadament un 30% de les emissions, han reportat l'any 2018 14,5 milions de tones de CO2.
El Diari Oficial de la Generalitat de Catalunya ha publicat avui la Resolució TES/780/2019, de 18 de març, de convocatòria de subvencions a associacions empresarials de Catalunya per realitzar estudis en matèria de petjada de carboni de productes o serveis, per a l'any 2019.
La sessió tindrà lloc el proper 8 d'abril a la Sala d'actes del Departament de Territori i Sostenibilitat i està adreçada als titulars d'instal·lacions incloses a l'annex I de la Directiva 2003/87/CE, per la qual s'estableix un règim per al comerç de drets d'emissió de gasos amb efecte d'hivernacle, així com als verificadors de gasos amb efecte d'hivernacle.
Des del 25 de març, el Ministeri per a la Transició Ecològica ha obert el termini per a presentar les propostes de projectes que redueixin emissions dels sectors difusos.
El Diari Oficial de la Generalitat de Catalunya ha publicat avui la Resolució TES/738/2019, de 18 de març, per la qual s'obre la convocatòria de subvencions als ens locals per a fomentar actuacions de mitigació i d'adaptació al canvi climàtic.
Aquest tutorial té la finalitat de facilitar la comunicació de dades anuals del Programa, donant orientacions per a la preparació i la introducció de les dades a l'aplicació web.
L'abast de l'adhesió inclou la totalitat de les activitats i instal·lacions de l'organització
El termini per participar a la consulta pública prèvia a l'elaboració d'un projecte de decret per facilitar l'aplicació del marc normatiu i facilitar criteris i eines metodològiques per calcular les emissions de gasos amb efecte d'hivernacle i per avaluar la vulnerabilitat territorial davant dels impactes del canvi climàtic, finalitzarà el proper 17 d'abril.
El Programa d'acords voluntaris es basa en aquesta norma per a calcular i reportar les dades de l'inventari de GEH que cal comunicar anualment.
Publicat un informe amb l'anàlisi dels principals resultats del Programa d'acords voluntaris en base a les dades disponibles a 31 de desembre de 2018.
La sala d'actes del Departament de Territori i Sostenibilitat ha acollit la jornada, organitzada per la Fundació Empresa i Clima amb col·laboració de l'Oficina Catalana del Canvi Climàtic.
La sessió, prevista inicialment pel dia 21 de desembre, es posposa pel proper dia 14 de gener.
L'abast de l'adhesió inclou el servei de jardineria a Sant Cugat del Vallès, Sabadell i Terrassa.
S'exclouen les activitats de l'organització de fora de Catalunya.
L'abast de l'adhesió inclou la totalitat de les activitats i instal·lacions de l'organització.
El CDP és una plataforma dissenyada com a sistema de divulgació global per ajudar a difondre l'estat del medi ambient i les polítiques climàtiques de ciutats, estats i regions.
Catalunya forma part d'aquesta plataforma a través de l'organització The Climate Group i participa en l'elaboració de l'informe anual sobre estats i regions
Les últimes dades que ha calculat l'Oficina Catalana del Canvi Climàtic, corresponents a l'exercici 2016, indiquen un augment del 2,6% de les emissions respecte l'any anterior, tot i que, en relació al PIB, estan seguint una tendència a la baixa des del 1995
Els principals resultats de l'estudi revelen que l'increment de temperatura a la regió mediterrània serà de 2.2oC al 2040 i s'espera un increment de més de 3.8oC a l'any 2100.
L'Oficina Catalana del Canvi Climàtic ha participat en l'elaboració tècnica preliminar del document a través de la Delegació del Govern de la Generalitat davant la UE a Brussel·les
La comunicació s'adreça al Parlament i al Consell Europeu, al Comitè Econòmic i Social Europeu, al Comitè de les Regions i al Banc Europeu d'Inversions
Els Acords de Govern d'ahir 4 de desembre també preveuen destinar un milió d'euros a ajuts perquè els ens locals promoguin accions de mitigació i adaptació al canvi climàtic
El Reglament (CE) núm. 842/2006, i la seva adaptació al marc legal espanyol mitjançant el Reial decret 795/2010, estableix un nou marc legal pel que fa a determinades activitats en equips que contenen gasos fluorats amb efecte d'hivernacle (en endavant, GEH fluorats).
L'objectiu principal del reglament és contenir, prevenir i reduir les emissions de GEH fluorats coberts pel Protocol de Kyoto, els quals tenen un potencial d'escalfament elevat, molt per sobre del d'altres GEH.
Per assolir aquest objectiu, el reglament desenvolupa temes com la contenció, l'ús, la recuperació i la destrucció dels GEH fluorats, incloent-hi el control de fugues, l'etiquetatge i l'eliminació de productes i aparells que els continguin, la comunicació de dades relatives a aquests gasos, el control d'ús i la comercialització de productes i aparells, i la formació i certificació del personal i de les empreses que es dediquen a una sèrie d'activitats.
L'aplicació a Catalunya d'aquesta normativa afecta diferents departaments de govern.
La Comissió Interdepartamental de Canvi Climàtic, òrgan que coordina l'acció de govern en matèria de canvi climàtic, va crear un grup de treball per treballar tècnicament la implementació d'aquesta normativa sobre GEH fluorats.
El grup de treball està format per representants del Departament d'Ensenyament, del Departament d'Empresa i Ocupació i del Departament de Territori i Sostenibilitat.
Igualment, el grup de treball de gasos fluorats amb efecte d'hivernacle està treballant en col·laboració amb els gremis que agrupen els professionals de les diferents activitats que estan afectades per la normativa sobre gasos fluorats, per tal de tenir una visió més ajustada de la realitat dels diferents col·lectius, així com fer la corresponent difusió de l'aplicació d'aquesta normativa a Catalunya.
El 27 d'abril de 2010 la Comissió Interdepartamental de Canvi Climàtic va aprovar, basant-se en la proposta del grup de treball i les competències actuals dels departaments, el següent:
Els certificats personals i d'empresa podran ser expedits a través de l'OGE a partir del 15 de febrer de 2011.